Soomes ähvardavad Alko müüjad kolmepäevase streigiga - Kaubandus
Soomes ähvardavad Alko müüjad kolmepäevase streigiga
30. oktoober 2007 17:39
Soome riigi alkoholimonopoli Alko müüjad
ähvardavad korraldada kolmepäevase streigi, kui läbirääkimistel uue
kollektiivlepingu üle nende nõudmisi ei rahuldata.
Töövõtjate suurim erimeelsus puudutab laupäevast miinimumtööaega. Alkoholikaubanduse ametiühinguliidu arvates ei tohiks tööaeg olla lühem kui kuus ja pool tundi, vahendas ETV24 STT teadet.
Töötajate liidu teatel töötab umbes 85 protsenti Alko müüjatest osalise tööajaga.
Streik võib alata 15. novembril ning kestaks nädalavahetusel.
Alkol on Soomes kangemate kui 4,7protsendiliste jookide müügi ainuõigus. Ketil on Soomes 337 kauplust.
URL: http://www.kaubandus.ee/uudised/2007/10/30/soomes-ahvardavad-alko-muujad-kolmepaevase-streigiga